Adélie maa

Adélie maa (prantsuse Terre Adélie) on Antarktika sektor, mis kuulub Prantsuse Antarktiliste ja Lõunaalade hulka.

Piirkonna piirid ulatuvad Antarktise rannikul asuvatest punktidest koordinaatidega  ja  kuni lõunapooluseni. Rannajoone pikkus on umbes 350 km. Territooriumi pindala on üle 432 000 km² ja see on peaaegu täielikult kaetud jääga.

Adélie maa ranniku avastas aastal 1837 prantsuse meresõitja Jules Dumont d'Urville, kes nimetas selle oma abikaasa Adélie järgi.

12. jaanuarist 1956 tegutseb Adélie maa territooriumil Prantsusmaa polaarjaam Dumont d’Urville, mis asub rannikul punktis .

Adélie maa piirneb mõlemal pool Austraalia Antarktika alaga – läänes George V rannikuga ja idas Wilkesi maaga.

Antarktika geograafia